Í þættinum kom Salvör meðal annars inn á hlutverk umboðsmanns barna sem er meðal annars að standa vörð um réttindi barna og barnasáttmálans . Þá benti hún á mikilvægi þess að hlustað sé á börn og þau fái tækifæri til að koma skoðun sinni á framfæri . Umboðsmaður barna vill heyra sérstaklega frá börnum því oft fara hagsmunir barna og fullorðinna ekki saman . Þá minntist hún á barnaþing sem fer fram í fyrsta skipti nú í nóvember og er mikilvægur vettvangur fyrir börn til að koma sínum skoðunum á framfæri . Vegna þessa skal barni einkum veitt tækifæri til að tjá sig við hverja þá málsmeðferð fyrir dómi eða stjórnvaldi sem barnið varðar , annaðhvort beint eða fyrir milligöngu talsmanns eða viðeigandi stofnunar , á þann hátt sem samræmist reglum í lögum um málsmeðferð . Þegar börn eru kölluð til samráðs skiptir miklu að búið sé svo um hnútana að börnin geti raunverulega sagt það sem þeim finnst , að hlustað sé á skoðanir þeirra og tekið mark á þeim . Mikilvægt er að niðurstöður barnaþingsins verði nýttar við stefnumótun og ákvarðanir stjórnvalda . Þannig er tyggt að börnin hlustað sé á börn og þátttaka þeirra hafi haft sýnileg áhrif . Nánari upplýsingar um barnaþing er að finna hér . Börnin eru framtíðin , en þau eru líka nútíminn . Þau eru hér og nú og því er nauðsynlegt að hlusta á þau núna .